| Maccabi Tel Aviv |
| --- |
| Maccabi Tel AvivMaccabi Tel Aviv |
| **Lygos** | Izraelio krepšinio lygaEurolyga |
| **Įkurta** | 1932 m. |
| **Arena** | Menora Mivtachim arena (Talpa: 10 383) |
| **Vieta** | Tel Avivas, Izraelis |
| **Komandos spalvos** | geltona, mėlyna          |
| **Prezidentas** | Izraelis Šimonas Mizrahis |
| **Vyr. treneris** | Izraelis Odedas Katašas |
| **Titulai** |  Premjer lyga: 56  Izraelio taurė: 45 Lygos taurė: 10   Eurolyga: 6  Tarpžemyninė taurė: 1  Adrijos lyga: 1 |
| **Svetainė** | maccabi.co.il |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Tel Avivo „Maccabi"** – Izraelio krepšinio komanda, dalis Tel Avivo „Maccabi" sporto klubo. Tai tradiciškai stipriausia Izraelio krepšinio komanda, taip pat 6 kartus „Eurolygos" čempionė.

Pagal rėmėjus komanda vadinama  ***Maccabi "Playtika" Tel Aviv***.

Istorija
--------

Sporto klubas įkurtas 1932 metais, krepšinio komanda suburta XX a. šeštojo dešimtmečio pradžioje, o 1954 metais laimėjo pirmąjį Izraelio krepšinio čempionatą.

Nuo to laiko Tel Avivo „Maccabi" kone vienvaldiškai viešpatauja Izraelio krepšinyje, beveik kasmet laimėdama čempionatą ir šalies taurę. Tarp 1970 ir 2007 m. „Maccabi" šalies lygos nelaimėjo tik vieną kartą (1993 m.), nors pastaraisiais dešimtmečiais jai iššūkį dažniau meta Jeruzalės „Hapoel" ar kiti klubai.

„Maccabi" iškovojo savo pirmąjį „Eurolygos" titulą 1977 m. ir pakartojo šį pasiekimą 1981 m. kai klubo didžiausia žvaigždė buvo Mikis Berkovičius. „Suprolygos" trofėjaus „Maccabi" teko laukti iki 2001 m. kai klubui pavyko nutraukti penkių nesėkmėmis pasibaigdavusių pasirodymų žemyno čempionato finaluose seką. 2004 m. su paskutinės sekundės Deriko Šarpo metimu „Maccabi" pateko į finalinį „Eurolygos" etapą, o finale, vedama Šarpo, Šarūno Jasikevičiaus, Entonio Parkerio, Nikolos Vuičičiaus, Talio Buršteino, sutriuškino Bolonijos „Skipper" rezultatu 118:74. Kitais metais beveik tokią pat sudėtį išlaikiusi Pinio Geršono treniruojama komanda apgynė titulą – 90:78 nugalėjo Vitorijos „Tau Cerámica".

2006 m. „Maccabi" trečius metus iš eilės žaidė finale, tačiau šįsyk čempionais tapti trečią kartą iš eilės sutrukdė Maskvos CSKA. 2007 m. atkrintamųjų varžybų etape bei 2008 m. čempionato varžybose CSKA ir toliau eliminuodavo „Maccabi" iš tolesnės kovos. 2011 m. „Maccabi" su Čaku Edisonu, Sofokliu Schorcanidžiu, Džeremiu Pargu vėl pasiekė finalą, bet nusileido Atėnų „Panathinaikos".

2014 m. „Maccabi" paskutinį kartą tapo „Eurolygos" čempionais – po dramatiškos kovos pusfinalyje nugalėję CSKA, finale Deivido Blato auklėtiniai tik tašku pranoko Madrido „Real". Šią komandą į pergalę vedė Tairesas Raisas, Rikis Haikmanas, Davidas Blu, Deivinas Smitas.

Per kitus tris sezonus komandai sunkiai sekėsi išlaikyti jai būdingą lygį, tačiau 2018–2019 m. sezoną „Maccabi" žengė didžiulį žingsnį atgal, vertinant pagal klubo reikšmingumą, nes Eurolygos atkrintamosios varžybos jai tapo rimtu iššūkiu.

Pasiekimai
----------

* Izraelio Premjer lyga (56): 1954–1955, 1957–1959, 1962–1964, 1967–1968, 1970–1992, 1994–2007, 2008–09, 2010–11, 2011–12, 2013–14, 2017–18, 2018–19, 2019–20, 2020–21, 2022–23 m.
* Izraelio krepšinio taurė (45): 1955–56, 1957–58, 1958–59, 1960–61, 1962–63, 1963–64, 1965–66, 1969–70, 1970–71, 1971–72, 1972–73, 1974–75, 1976–77, 1977–78, 1978–79, 1979–80, 1980–81,1981–82, 1982–83, 1984–85, 1985–86, 1986–87, 1988–89, 1989–90, 1990–91, 1993–94, 1997–98, 1998–99, 1999–2000, 2000–01, 2001–02, 2002–03, 2003–04, 2004–05, 2005–06, 2009–10, 2010–11, 2011–12, 2012–13, 2013–14, 2014–15, 2015–16, 2016–17, 2020–21 m.
* Izraelio lygos taurė (10): 2007, 2010, 2011, 2012, 2013, 2015, 2017, 2020, 2021, 2022 m.
* Eurolyga (6): 1976–77, 1980–81, 2000–01, 2003–04, 2004–05, 2013–14 m.; 2 vieta – 1979–80, 1981–82, 1986–87, 1987–88, 1988–89, 1999–00, 2005–06, 2007–08, 2010–11 m.
* Europos supertaurė: 1991 m.
* Adrijos lyga: 2011-12 m.
* FIBA Tarpžemyninė taurė: 1980 m.

Lietuviai
---------

* Šarūnas Jasikevičius (2003–2005 m.)
* Simas Jasaitis (2006–2007 m.)

Treneriai
---------

Žymesni Tel Avivo „Maccabi" treneriai:

* Izraelis Mulis Kacurinas (1993–1995 m.)
* Izraelis Cvi Šerfas (1976–1978, 1983–1987, 1988–1989, 1990–1992, 1996–1997, 2007–2008 m.)
* Slovėnija Vinko Jelovacas (2007–2008 m.)
* Izraelis Odedas Katašas (2007–2008, 2022– m.)
* Izraelis Pinis Geršonas (1998–2001, 2003–2006, 2008–2010 m.)
* Izraelis Davidas Blatas (2001–2003, 2010–2014 m.)
* Kroatija Nevenas Spahija (2006–2007, 2017–2018 m.)
* Kroatija Žanas Tabakas (2015–2016 m.)
* Latvija Ainaras Bagatskis (2016–2017 m.)
* Graikija Joanis Sfairopulas (2018–2022 m.)

Šaltiniai
---------

1. ↑  TEL AVIVO „MACCABI PLAYTIKA"[neveikianti nuoroda], *15min.lt*

Nuorodos
--------

* maccabi.co.il

|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |